cyanic-selkie/wikianc huggingface dataset:
Namib-Naukluft Nasionale Park
Hierdie duine is die hoogste ter wêreld en styg op plekke meer as 300 meter bo die woestynvlakte uit. Die duine loop trapsgewys na die kus af. Die strandmere, vleie en moddervlaktes langs die kus trek honderde duisende voëls na die gebied.
Groenpunt-vuurtoring
Geskiedenis
Die rotsagtige Mouillepunt staan reeds eeue lank onder seevaarders bekend as een van die gevaarlikste punte aan die Kaap. Die laaste in 'n lang lys skepe wat hier gestrand het, is die Seafarer, wat in 1967 op die rotse geloop het. Wanneer die vuurtoring met mis omhul word, soos dikwels in die winter gebeur, waarsku die mishoring se klank skepe kilometers ver.
Dauphin-eiland
Die belangrikste nedersetting op die eiland is Dauphin Island wat in 1988 geïnkorporeer is. Die eiland is danksy sy sandstrande en ryk visgronde 'n gewilde bestemming vir toeriste en amateurvissers. Weens die groot swerms trekvoëls wat hier vergader, is Dauphin-eiland, wat amptelik tot natuurbewaringsgebied verklaar is, daarnaas 'n gewilde trekpleister vir voëlliefhebbers. Sedert 1982 verbind 'n padbrug, Gordon Persons Bridge, die eiland met die vasteland.
Breekhout
Die blomme is rooi tot karmosynkleurig en buisvormig wat tot 3 cm lank word. Hulle word in digte hofies gedra. Die vrugte het twee vlerkies van tot 2 cm lank. Die vrugte word ook rooi tot skarlakenrooi van kleur. Die boom se FSA-nommer is 701.
Robbeneiland-vuurtoring
Geskiedenis
Dit is in Januarie 1865 voltooi en is op die hoogste deel van Robbeneiland, Mintoheuwel, geleë. Voor die oprigting van die vuurtoring is vure op die heuwel gemaak om seevaarders teen die eiland se ligging te waarsku en die heuwel het dan ook as Vuurberg bekend gestaan.
Die eerste werklike vuurtoring in Suid-Afrika is die nag van 12 April 1824 in werking gestel. Dit was by Groenpunt in Tafelbaai. Die lamp van hierdie vuurtoring het met walvisolie gebrand.
Kameelperd
Die jong kameelperd
Kameelperdkoeie kry gewoonlik nie meer as een kalf op 'n slag nie, maar gevalle van tweelinge is bekend. Die kalf is sowat 1,80 m lank van sy kop tot sy stert wanneer hy gebore word. Aanvanklik loop die kameelperd al agter sy ma aan, maar as daar ŉ paar jong kameelperde in ŉ troppie is, sal hulle gou-gou met mekaar begin speel.
Habitat en gewoontes
Kameelperde kom in verskeie streke van Afrika voor, waar hulle veral in oop bosveld of grasveld aangetref word. Sommige spesies, soos die Angolese kameelperd, kom egter ook in woestynklimate voor.
Hulle word slegs in die doringboom-gebied van die Afrikaanse boswêreld aangetref, waar hulle die doringagtige takkies van hierdie bome blykbaar met die grootste genot met hul lippe en tonge afbreek. Kameelperde kan besonder goed sien. Hierdie vermoë hou waarskynlik verband met hul lengte, aangesien laasgenoemde hulle in staat stel om 'n baie groot gebied dop te hou. Hul gehoorsintuig is ook baie goed ontwikkel en hul ore kan vorentoe en agtertoe gedraai word om klank uit enige rigting op te vang.
Hoewel kameelperde lomp lyk, is hul snelheid bedrieglik en kan hulle teen byna 50 km/h voortsnel. Die kameelperd beweeg die voor- en agterpote eers aan die een kant en dan aan die ander kant gelyktydig vorentoe. Hierdie manier van stap word telgang genoem. Omdat hul bene en nekke so lank is, is die waterdrinkproses vir die kameelperd nogal ongemaklike, en dit is 'n hele aardigheid om 'n kameelperd dop te hou wanneer hy water drink.
Francis Edward Masey
Doreen E. Greig beskryf Masey in haar biografie van sir Herbert Baker, Herbert Baker in South Africa, as ’n “uitstekende argitek uit eie reg”, maar sy vermoëns is oorskadu deur Baker, saam met wie hy gewerk het van 1896 tot 1910. Frank Kendall, wat saam met Masey gewerk het by die firma H. Baker & Masey in Kaapstad, het hom beskryf as “’n baie merkwaardige mens, in sommige opsigte nogal ’n genie. . . het hom gou bewys as ’n hoogs bekwame organiseerder met ontsaglike dryfkrag, ’n kunstenaar tot in sy vingerpunte met al die voor- en nadele van ’n skeppende verstand”. Masey se styl was in Suid-Afrika grotendeels onderwerpe aan dié van die kantoor van Baker & Masey; tog was daar ook sekere opmerklik verskille in Masey se ontwerpbenadering, iets wat Baker self erken het, volgens Doreen E. Greig, byvoorbeeld toe hy op ’n keer hoor ’n skoolgebou kom uit sy kantoor en sê: “Dit lyk nogal Masey-agtig”. Veral in Rhodesië, waar hy vryer van Baker se invloed was, kon hy sy eie styl, hoewel steeds tipies koloniaal-klassiek, beter ontwikkel en dis dan ook hier dat hy 'n belangrike nalatenskap geskep het.
Koms na Suid-Afrika
'n Groot getal geboue word deur hierdie firma, met takkantore in Transvaal en die Oranje-Vrystaat, ontwerp. Masey was hoofsaaklik in beheer van die Kaapse projekte terwyl Baker in 1902, ná die Tweede Anglo-Boereoorlog (1899–1902), na Johannesburg verhuis het. Masey is in beheer van die Kaapse kantoor gelaat met Kendall as junior vennoot. Die Bloemfonteinse kantoor is behartig deur Masey se halfbroer, Frederick William Masey, wat hy saamgebring het na Suid-Afrika en wat hom by die firma aangesluit het, maar later 'n eie praktyk op Bloemfontein geopen het.
Breër betrokkenheid
duimnael|links|200px|Masey was die ontwerpargitek van die gedenkteken vir gesneuweldes in Kimberley. duimnael|regs|200px|Baker en Masey het die wedstryd vir die ontwerp van die City Club in Kaapstad gewen. Dis omstreeks 1897 opgerig. Masey was iemand met baie talente en 'n wye belangstelling. Hy het artikels geskryf en lesings gehou, onder meer oor die bewaring van historiese geboue soos Groot Constantia, die ondersoek van outydse bouvalle soos dié van Zimbabwe en die probleme van die stadslewe. Hy was die stigter van die Suid-Afrikaanse Nasionale Vereniging (South African National Society) wat hom beywer vir die bewaring van voorwerpe van historiese belang en was saam met Herbert Baker verantwoordelik vir die stigting van die Suid-Afrikaanse Vereniging van Argitekte (Kaapkolonie) waarin hy in 1901 as eresekretaris gedien het en waarvan hy die grondwet help opstel het. Hy was stigterslid van die Kaapse Provinsiale Instituut van Argitekte (Cape Provincial Institute of Architects), waarvan hy in 1907 as voorsitter opgetree het.
Persoonlike lewe
duimnael|links|270px|Die Rhodes-kothuis in [[Muizenberg waar Masey dikwels naweke deurgebring het saam met Cecil Rhodes en Rudyard Kipling.]] Masey het dikwels naweke saam met Rudyard Kipling en C.J. Rhodes op die landgoed Groote Schuur deurgebring of by Rhodes se huisie op Muizenberg. Hy het ook Kaaps-Hollandse en ander antieke meubels vir Rhodes versamel, terwyl sy eie huis naby die Diocesan-kollege op Rondebosch na 'n museum gelyk het. Hy was 'n talentvolle kunstenaar, soos blyk uit die waterverftekeninge en sketse wat hy van sy verskillende reise saambring, waarvan enkeles in die argitektuurbiblioteek van die Universiteit van Kaapstad berus. Hy was ook baie musikaal en 'n goeie klavier- en orrelspeler.
Apollo 8
Agtergrond
Die Sowjetunie het swaarder-liggende draervuurpyle gehad, wat beteken het dat Kennedy 'n doelwit moes kies wat buite die vermoë van die bestaande generasie vuurpyle was, een waar die VSA en die Sowjetunie vanuit 'n gelyke posisie sou begin - iets skouspelagtig, selfs as dit nie op militêre, ekonomiese of wetenskaplike gronde geregverdig kon word nie. Nadat hy met sy kenners en raadgewers geraadpleeg het, het hy so 'n projek gekies: om 'n man op die Maan te laat land en hom na die Aarde terug te bring. Hierdie projek het reeds 'n naam gehad: Projek Apollo.
Hoofbemanning
Die aanvanklike bemanningtoekenning, vir die derde bemande Apollo-vlug, was Frank Borman as bevelvoerder, Michael Collins as Apollo-beheermodulevlieënier en William Anders as Maanmodulevlieënier en is amptelik op 20 November 1967 aangekondig. Collins is in Julie 1968 deur Jim Lovell vervang, nadat hy 'n servikale skyfherniasie gehad het wat chirurgie vereis het om te herstel. Hierdie bemanning was uniek onder voor-ruimtependelmissies deurdat die bevelvoerder nie die mees ervare lid van die bemanning was nie: Lovell het twee keer tevore gevlieg, op Gemini VII en Gemini XII. Dit sou ook die eerste geval wees dat 'n bevelvoerder van 'n vorige sending (Lovell, Gemini XII) as 'n nie-bevelvoerder vlieg. Dit was ook die eerste missie om bemanningslede van 'n vorige sending (Lovell en Borman, Gemini VII) te herenig.
Opsomming van parameters
Hierna is die derde fase S-IVB-vuurpylenjin ontbrand vir 318 sekondes. Dit het die gekombineerde beheer-en-diensmodule (28 870 kg) en maanmodule model (9 000 kg) van sy parkeerwentelbaansnelheid van 7 793 m/s tot 'n wentelbaansnelheid van 10 822 m/s versnel. Dit was die hoogste snelheid, relatief tot die aarde, wat enige mens nog bereik het. Hierdie snelheid was net laer as die Aarde se ontsnapspoed van 11 200 m/s. Die versnelling het Apollo 8 se wentelbaan drasties verander na 'n eliptiese Aardwentelbaan wat naby die Maan verby gaan sodat dit deur die Maan se gravitasiekrag gevang kon word.
Lansering en maanoorgangversnelling
duimnael|Apollo 8 lansering
Maanwentelbaan
Op aarde het Sendingbeheer bly wag. As die bemanning nie die enjin ontbrand het nie, of die ontbranding nie die beplande tyd geduur het nie, sou die bemanning vroeër van agter die Maan verskyn het. Presies op die berekende oomblik is die sein van die ruimtetuig ontvang wat aandui het dat dit in 'n 311,1 by 111,8 km wentelbaan om die Maan was.
Aardopkoms
Anders het voortgegaan om foto's te neem terwyl Lovell beheer van die ruimtetuig oorgeneem het sodat Borman kon rus. Ten spyte van die feit dat rus in die beknopte en raserige ruimtetuig moeilik was, het Borman vir twee omwentelinge geslaap; hy het net periodiek uitgevra oor hulle status. Borman het ten volle wakker geword toe hy hoor hoe sy kollegas foute maak. Hulle het begin om vrae nie te verstaan nie en moes gevra word om die antwoorde te herhaal. Borman het besef dat almal uitgeput was sonder 'n goeie nag se slaap in meer as drie dae. Hy beveel Anders en Lovell om te gaan slaap en dat die res van taak om die maan se oppervlakte te bestudeer geskrap moes word. Anders het eers gestry en gesê hy is piekfyn, maar Borman het nie kop gegee nie. Anders het uiteindelik geluister na Borman op voorwaarde dat Borman die kamera so opstel dat dit outomaties foto's van die Maan neem. Borman het ook onthou dat daar 'n tweede TV uitsending beplan was, en met so groot verwagte gehoor, wou hy seker maak dat sy bemanning op hulle beste lyk. Vir die volgende twee omwentelinge het Anders en Lovell geslaap met Borman wat in beheer was.
Die enigste taak wat vir die bemanning oorgebly het was om die enjin te ontbrand om na die Aarde terug te keer. Dit was geskeduleer vir 2½ ure na die einde van die uitsending. Dit was die belangrikste ontbranding van die sending, enige faling van die diensenjin sou die BDM in 'n wentelbaan om die Maan gelaat het met byna geen kans van ontsnapping nie. Soos met die vorige ontbranding, moes die bemanning dit aan die agterkant van die Maan doen, met geen kontak met die Aarde nie. Ontbranding het op tyd geskied. Die ruimtetuig se telemetrie is herwin en opdateer soos dit van agter die Maan verskyn het na 89 ure, 28 minute en 39 sekondes, presies soos bereken is. Nadat radiokontak bewerkstellig is het Lovell aangekondig: "Neem asb. kennis, daar is 'n Kersvader!" waarop Ken Mattingly, die CAPCOM op daardie stadium geantwoord het: Bevestig, julle is die beste mense om te weet! Die ruimtetuig het sy tog terug na die Aarde op 25 Desember, Kersdag, begin.
Tog terug na die Aarde en binnedringing van die atmosfeer
Op die kersmiddag het die bemanning hulle vyfde TV uitsending gedoen. Hierdie keer het hulle die kykers op 'n toer deur die BDM geneem en gewys hoe ruimtemanne in die ruimte lewe. Na die uitsending het hulle 'n klein geskenkie van Slayton in die voedselhouer gekry: 'n regte kalkoenmaaltyd met al die vulsels in dieselfde tipe verpakking soos vir die troepe in Viëtnam.
Avril Malan
Avril Stéfan Malan (9 April, 1937, Pretoria - ) was 'n Springbokrugbyspeler en -kaptein, in die slotposisie. Hy het in sestien toetse gespeel, tien daarvan as kaptein. Hy was Suid-Afrika se nege-en-twintigste Springbokkaptein.
Isaac Albeniz
Middel periode
Bykomend tot die Spaanse gees wat ingemeng is in Albéniz se musiek, het hy ook ander eienskappe daarin geïnkorporeer. In haar biografie van Albéniz, merk Pola Baytelman vier karakteristieke op van die musiek van sy middel periode, en wel as volg:
Slag van Majuba
Britse reaksie
Op 28 Januarie 1881 met die (Slag van Laingsnek) het Generaal Colley se magte probeer om Laingsnek te verower, maar moes die aftog blaas nadat Kolonel Deane en baie van sy troepe gesneuwel het. Op 8 Februarie 1881 (Die Slag van Ingogo, ook bekend as die Slag van Skuinshoogte) het Colley se troepe weer onsuksesvol met die Boere onder Generaal Nicolas Smit slaags geraak.
Majuba: die geveg
Hierna het Colley nog 2000 troepe van Newcastle laat kom en die plan bedink om die berg Majuba te beset, vanwaar hy kon neerkyk op die Boere se stellings by Laingsnek. Die Britte het die berg gedurende die nag van 26 Februarie uitgeklim. Daar was 405 Britse soldate op die berg, insluitend 171 van die 58ste Regiment en 141 van die 92ste Regiment (die 92nd Highlanders). Teen dagbreek om 04:30 is soldate rondom die kruin van die berg uitgeplaas. Die Gordon Highlanders het die noordelike en noordwestelike kruin beset, asook Gordon se koppie (Gordon's Knoll), een van drie koppies bo-op Majuba.
Kontakdubbelvoorwerp
Beskrywing
Hoewel daar nie voldoende waarnemingsdata beskikbaar is nie, word vermoed dié soort liggame is algemeen en dat sowat 10 tot 15% van alle naby-aarde-asteroïdes groter as 200 m kontakdubbelvoorwerpe is.
Bo-Kaap
Geskiedenis
Daar is ook drie kramatte (Moslemse graftombes) en twee agter die Bo-Kaap op Seinheuwel. Die kramatte in die Bo-Kaap is geleë in die Tana Baru-Moslembegraafplaas wat in 1840 deur die Kaapse imans aangekoop is. Tana Baru is in 1886 in terme van openbare gesondheidsregulasies gesluit. Die kramatte in die Bo-Kaap is ter ere van Tuan Nuruman, Tuan Sayeed Alawse en Tuan Guru opgerig en dié teen Seinheuwel ter ere van sjeg Mohammed Hassen Ghaibie Shah en Tuan Kaape-ti-low.
Argitektuur
Weens die buurt se ligging so na aan die stad loer eiendomsontwikkelaars al lank daarna en is van die eiendomme reeds gegentrifiseer. Daardeur gaan die unieke kultuur-historiese erfenis van die Bo-Kaap verlore.
Breinvliesontsteking
Bakteriële meningitis
Bakteriologiese-breinvliesontsteking, daarteenoor, is lewensgevaarlik en kan tot die dood lei as dit nie vinnig behandel word nie. Hierdie soort breinvliesontsteking is hoogs aansteeklik en kan oorgedra word deur met selfs klein druppels van iemand (met breinvliesontsteking) se liggaamsvloeistowwe in aanraking te kom. Dit kan versprei deur iemand te soen, 'n nies, hoes, eetgerei, of deur sigarette te deel. Akute bakteriële meningitis ontwikkel gewoonlik wanneer bakterieë die bloedstroom binnedring en migreer na die brein en rugmurg. Oorinfeksie en sinus-infeksie en selfs 'n kopbeenfraktuur kan egter meebring dat bakterieë die meninges direk binnedring en meningitis aanbring.
Virale meningitis
Virus-verwante breinvliesontsteking veroorsaak baie ongerief, maar is in die meeste gevalle nie lewensgevaarlik nie. Mense wat opdoen herstel ook vinnig sonder veel nagevolge. Dit is glad nie aansteeklik nie en kan nie oorgedra word deur een persoon na 'n ander nie.
Simptome van meningitis
Aanvanklike tekens en simptome stem ooreen met griepsimptome en word maklik daarmee verwar. Simptome ontwikkel oor ‘n kort periode van tot 2 dae en sluit die volgende in:
Geneeskundige evaluasie
Enige teken of simptoom wat dui op meningitis moet onder doktersbehandeling geplaas word. Herstel en beheer oor komplikasies word bevorder indien behandeling vroeg genoeg kan begin. Aansteeklikheid van die siekte moet oorweeg word, na gelang van die graad van meningitis wat die rondte doen.
Umjindi Plaaslike Munisipaliteit
Nedersettings
Nedersettings in die munisipaliteit:
Zhuang
Die Zhuang (Chinees: 壮族) is 'n etniese groep in die Volksrepubliek China wat in die Outonome Gewes Guangxi Zhuang in die suide van die land saamgetrek is. Kleiner groepe woon in die provinsies Yunnan, Guangdong, Guizhou en Hunan. Die Zhuang is een van 55 etniese minderhede wat amptelik deur die Volksrepubliek China erken word.
Kordiet
Tydens die Eerste Wêreldoorlog, was asetoonvoorrade in die Verenigde Koninkryk baie laag en is 'n nuwe vorm ontwikkel om die probleem te oorkom. Dit is genoem Kordiet RDB (Research Department formula B), wat uit 53% kollodion, 42% nitrogliserien en 6% vaselien bestaan het. Dit was geneig om onstabiel te raak wanneer dit te lank gestoor is en toe asetoonvervaardiging weer verhoog is, is dit weer met die ouer resep vervang. Navorsing na oplosmiddelvrye Kordiet RDB is voortgesit, en die byvoeging van stabiliseerders het gelei tot die soort wat vandag nog algemeen in gebruik is.
Sycetta antarctica
Die spons behoort tot die genus Sycetta en tot die familie Sycettidae. Die wetenskaplike naam van die spesie is die eerste keer geldig gepubliseer in 1931 deur Brøndsted.
Nkomazi Plaaslike Munisipaliteit
Die Nkomazi Plaaslike Munisipaliteit is een van die plaaslike munisipaliteite in die Ehlanzeni-distriksmunisipaliteit in Mpumalanga, Suid-Afrika.
Paracelsus
Invloed
Paracelsus se groot bydrae was dat hy die beginsels van alchemie oorgedra het na die gebied van medisyne. Paracelsus word beskou as die vader van die aptekerswese deurdat hy van chemies-vervaardigde geneesmiddels gebruik gemaak het eerder as net van kruie. Hy was die voorloper van homeopatie asook antisepsis, mikroskeikunde en chemoterapie. Sy chemiese filosofie het gefokus op die "tria-prima": sout, swaelsuur en kwik as materiale verteenwoordigend van die drie kwaliteite soliedheid, plofbaarheid en vloeibaarheid wat, volgens hom, in alle materie voorkom. Paracelsus het die mens beskou in konteks van drie fasette nl: Die elementele, emosionele en geestelike mens. Paracelsus het voortdurend bestaande benaderings tot heling bevraagteken. Sy werke was 'n geïntegreerde weergawe van mediese, astrologiese en alchemiese kennis wat vermeng was met sy eie teologie. Sy bekendste werke is: Astronomia magna en Philosophia magna.
Yul Brynner
Yul Brynner, gebore as Joeli Borisowitsj Briner (Russies: Юлий Борисович Бринер) (11 Julie 1920 – 10 Oktober 1985), was ’n Russies-gebore verhoog- en rolprentakteur. Hy was die bekendste vir die rol van Mongkut, koning van Siam, in die Rodgers & Hammerstein-musiekblyspel The King and I, asook van Ramses II in die 1956-prent The Ten Commandments en van Chris Adams in The Magnificent Seven.
Bosveldtjeriktik
Die bosveldtjeriktik broei in Suidelike Afrika in Angola, Botswana, Zimbabwe, Zambië, Namibië, Suid-Afrika, Lesotho, Mosambiek en eSwatini. Dis 'n algemene spesie wat in 'n wye verskeidenheid habitatte gevind word, bv. fynbos, struike, bossies en droë rivierbeddings.
Yul Brynner
Brynner het sy agtergrond oordryf en vir die pers vertel hy is op die eiland Sachalin as Taidje Khan gebore en was deels van Mongoolse afkoms. Hy het dikwels ook na homself as Julius Briner verwys en was bekend vir sy kaal kop.
Meulspruit
Die Meulspruit is 'n rivier wat naby Ficksburg in die Vrystaat, Suid-Afrika vloei. Dit is 'n regterhandse sytak van die Mohokare of Caledonrivier, en word deur die Meulspruitdam opgedam.
Mobile, Alabama
Vandag is Mobile een van die etnies en kultureel mees diverse stede in die Amerikaanse Suide. Omvangryke beleggings in die streek se nywerheidsektor en infrastruktuur het in die laat 20ste en vroeë 21ste eeu 'n nuwe ekonomiese optimisme aangewakker wat ongeëwenaar is sedert die bloeitydperk van die katoenbedryf in die 19de eeu.
Telegrafie
Geskiedenis
Guglielmo Marconi, die vader van langafstand radio, het die eerste radiotelegraaf gebou. Dit het draadlose kommunikasie tussen kontinente moontlik gemaak.
Kaappunt-vuurtoring (Kaap Maclear)
Vandag
Die oorspronklike ou vuurtoring by Kaap Maclear bestaan steeds en is vandag 'n toeristeaantreklikheid asook die sentrale moniteringspunt vir alle vuurtorings in Suid-Afrika. Toegang tot hierdie historiese gebou is deur middel van die Vlieënde Hollander-kabelbaan wat besoekers van die laer stasie op 127 meter bo seevlak vervoer na die boonste stasie, 286 meter bo seevlak.
Sycetta conifera
Die spons behoort tot die genus Sycetta en tot die familie Sycettidae. Die wetenskaplike naam van die spesie is die eerste keer geldig gepubliseer in 1870 deur Haeckel.
Tony Blair
Beknopte biografie
Blair in 1994 leier van die Arbeidersparty geword. Hy het hy talle veranderinge aangebring om die party te moderniseer en dit tot die “Nuwe Arbeidersparty” herdoop. Sommige tradisionele ondersteuners het gemeen sy beleid is te regs, maar hy het ’n groot oorwinning in die verkiesing van 1997 oor die Konserwatiewe Party behaal, wat toe reeds 18 jaar lank regeer het.
Fidjiaanse nasionale rugbyspan
Die nasionale span se eerste jare
Die Fidjiane het in 1939 Nieu-Seeland vir die eerste keer besoek. Die spankaptein tydens die toer van agt wedstryde, Ratu George Cakobau, was van mening dat sy span ’n oorloogsdans in antwoord op die Nieu-Seelandse Haka moes opvoer. Sedertdien word die Cibi voor elke wedstryd deur die nasionale span gedans. Die Fidjiane het sonder vrees gespeel en die toeskouers met hul onvoorspelbare spelstyl vermaak. Hulle was die eerste span nog wat tydens ’n toer na Nieu-Seeland onoorwonne gebly het, ’n prestasie wat geen ander span kon naboots nie. Hulle het van die eerste sewe wedstryde teen provinsiale keurspanne ses gewen en een gelykop gespeel. Ter afsluiting het die Fidjiane in Hamilton teen die Nieu-Seelandse Maori te staan gekom en met 14–4 geseëvier. Hulle kon egter nie teen die All Blacks speel nie.
Eerste deelname aan rugbywêreldbekertoernooie
Die daaropvolgende rugbywêreldbekerkwalifisering was suksesvol en Fidji het een van die Oseaniese plekke bespreek. Tussen die twee kwalifiseringsrondtes het hulle op 26 Junie 1998 vir ’n verrassing gesorg, toe hulle die Skotse besoekers in Suva met 51–26 oorrompel het. Gedurende somer 1999 het Fidji vir die eerste keer deelgeneem aan die Stille Oseaanrand Rugbykampioenskap, ’n toernooi vir die spanne in en rondom die Stille Oseaan, en die vierde plek onder ses deelnemers beklee. Tydens die Rugbywêreldbeker 1999, wat weer in die destydse Vyfnasies gehou is, het Fidji ná oorwinnings teen Namibië (met 67–18) en Kanada (met 38–22), asook ’n naelskraapse nederlaag teen Frankryk (met 19–28) die tweede plek gehaal en tot die uitspeelrondte gevorder, maar hulle is deur Engeland met 45–24 geklop.
Geleidelike suksesse
In 2016, 2017 en 2018 het Fidji in die Stille Oseaan-nasiesbekertoernooi drie opeenvolgende titels ingepalm en in al daardie toernooie onoorwonne gebly. In 2017 het die toernooi ook as rugbywêreldbekerkwalifisering gedien. Tydens die 2017 midjaarrugbytoetsreeks het Fidji Italië en Skotland tuis verslaan. In November 2018 het hul 21–14-wegoorwinning teen Frankryk groot opskudding veroorsaak; dit was hul eerste oorwinning teen dié span. Hul prestasies tydens die Rugbywêreldbeker 2019 in Japan was gemeng. Op hul 21–39-nederlaag teen Australië het ’n onverwagse 27–30-nederlaag teen die buiteperd Uruguay gevolg. Die derde groepwedstryd teen Georgië het in ’n maklike 45–17-oorwinning geëindig. In hul laaste wedstryd het die Fidjiane teen Wallis met 17–29 verloor. Met hul derde plek het hulle die uitklopfase misgeloop, maar regstreeks vir die volgende toernooi gekwalifiseer.
Stille Oseaan-nasiesbeker
Fidji se enigste jaarlikse toernooi sedert 2006 is die Stille Oseaan-nasiesbeker, waartydens hulle teen Samoa en Tonga speel (soms word ook ander nasionale span genooi). Hulle het die toernooi ses keer gewen.
Ander toetswedstryde
Gedurende die amateurtydperk het Fidji maandelange oorsese toere onderneem, waartydens hulle teen ander nasionale spanne, plaaslike saamgestelde spanne en klubspanne gespeel het. Eweneens het oorsese spanne na Fidji getoer. Teen die jaar 2000 het die oorsese toere volgens die ou tradisie tot ’n einde gekom, aangesien die professionalisering van die rugbyspel te min tyd vir toere oorlaat. Deesdae is toetswedstryde teen die spanne van die Noordelike Halfrond tweekeer per jaar moontlik. Gedurende Juniemaand se midjaarrugbytoetsreeks vertrek Europese spanne na Fidji en gedurende Novembermaand se eindjaarrugbytoetsreeks reis Fidji na Europa. In teenstelling met die meeste ander rugbylande speel Fidji nie vir enige trofee teen sy opponente nie.
Spelerstatistieke
Vervolgens die belangrikste statistieke van Fidji se spelers. Die spelers wat met * gekenmerk is, is nog aktief en kan hul statistieke verbeter.
Raymond Williams
Laaste jare
In die 1980's het Williams belangrike skakels met deurlopende debatte in feministiese, vredes- en ekologies-sosiale bewegings gemaak en sy beskouinge en oogpunte uitgebrei tot wat merendeels as Marxisties erken sou kon word. Hy het tot die gevolgtrekking gekom dat omdat daar baie verskillende samelewings in die wêreld was, daar nie een vorm van sosialisme sou wees nie, maar baie tipes sosialisme, afhangende van die samelewing waarin dit sou ontwikkel.
In 2007 is 'n versameling Williams dokumente by die Swansea Universiteit gedeponeer deur sy dogter Merryn, wat self 'n digter en skrywer is.
IPod
Apple se iTunes-sagteware word gebruik om musiek vanaf die rekenaar op die iPod te sit. iTunes stoor 'n musiekbiblioteek op die gebruiker se rekenaar en kan musiek speel, CD's skryf, en musiek van 'n musiek-CD rip. Apple het sy ontwikkeling op die iPod se unieke gebruikerskoppelvlak en sy gebruikersvriendelikheid gefokus, eerder as op tegniese bekwaamheid. Sedert April 2007 is daar al meer as 100 miljoen Apple iPods wêreldwyd verkoop.
Cradock-4
1983
Om sy invloed te beperk, word Goniwe op 18 Oktober 1983 deur die Departement van Onderwys, in opdrag van die veiligheidspolisie, die pos van skoolhoof in Graaff-Reinet aangebied, wat hy van die hand wys. Goniwe doen aansoek om eerder 'n gewone onderwyser in Cradock te bly, maar die versoek word deur die departement teengestaan. In 'n verdere instruksie op 29 November 1983 deur die Departement van Onderwys word Goniwe ingelig oor sy verwagte verplasing met ingang 1 Januarie 1984. Met die steun van CRADOYA wys Goniwe dit van die hand, en nadat hy nie opdaag vir diensneming soos per instruksie nie, word hy deur die departement in kennis gestel dat hy uit diens ontslaan is met ingang 27 Januarie 1984.
Sluipaanval
Op 27 Junie 1985 vertrek Matthew Goniwe, Fort Calata, Sparrow Mkonto en Sicelo Mhlauli na Port Elizabeth om 'n UDF-vergadering by te woon. Hulle voertuig is deur polisie by Kookhuis opgemerk. Ná hul bywoning van die vergadering het die vier besluit om eerder terug te ry Cradock toe as om in Port Elizabeth oor te bly. Die veiligheidspolisie het net buite Port Elizabeth die motor in 'n padblokkade voorgekeer. Die Cradock-4 is ontvoer, vasgebind, gemartel en met messe doodgesteek, waarna hul lyke aan die brand gesteek is.
Ontwikkeling in 2020
Die Menseregtekommissie het in 2020 die Nasionale Vervolgingsgesag (NVG) versoek om diegene wat vir die moorde verantwoordelik was, strafregtelik te vervolg. Daar is beweer dat die betrokke dossier weggeraak het uit die kantore van die NVG, en dat geen ondersoek geloods is om te bevestig hoe die dossier verdwyn het nie.
Steve Tshwete Plaaslike Munisipaliteit
Die Steve Tshwete Plaaslike Munisipaliteit is een van die plaaslike munisipaliteite in die Nkangala-distriksmunisipaliteit in Mpumalanga, Suid-Afrika. Die munisipaliteit is voorheen bekend as die Middelburg Plaaslike Munisipaliteit.
Carel du Plessis
Rugbyfamilie
Carel het in 'n rugbyfamilie grootgeword. Sy pa, Willie, het vir die Oostelike Provinsie en sy oupa (aan moederskant) vir Westelike Provinsie rugby gespeel. Sy broers Willie en Michael het altwee vir die Springbokke gespeel terwyl sy jonger broer, Jacques vir die Westelike- en Oostelike Provinsie rugby gespeel het. Carel het saam met beide broers in toetse gespeel maar die drie het nooit saam in een toets gespeel nie. Carel, Willie en Michael het egter saam vir Westelike Provinsie in die Curriebekereindstryd van 1982 teen Noord-Transvaal gespeel. Westelike Provinsie het die wedstryd met 24-7 gewen.
Rugbyloopbaan
Gedurende 1997 was hy ook die Springbokafrigter.
Taijitu
’n Taijitu (Chinees: 太極圖, ou transliterasie: taitsjitoe) is ’n simbool of diagram in Chinese filosofie wat óf oneindigheid óf groot uiterstes (soos jin en jang) voorstel. Dit is die eerste keer tydens die Song-dinastie bekend gestel.
Ligkurwe
Planeetkunde
In planeetkunde kan ’n ligkurwe gebruik word om die rotasieperiode van ’n kleinplaneet, maan of komeetkern te bepaal. Van die Aarde af is dit dikwels onmoontlik om die eienskappe van ’n klein voorwerp waar te neem, selfs met die kragtigste teleskope, en dan word die hoeveelheid lig wat die voorwerp uitstraal, gemeet as ’n funksie van tyd. Die tydverskille tussen maksimums in die kurwe gee ’n aanduiding van die rotasiespoed van die voorwerp.
Luiperd
Bou
Luiperds verskil van streek tot streek wat kleur en grootte betref. Daar word verskeie subspesies onderskei, maar individuele verskille word so dikwels aangetref dat die indelings nie altyd betroubaar is nie.
Die luiperds wat in Afrika aangetref word, se rosette is gewoonlik kleiner en nader aan mekaar as die van die luiperds in Asië. Luiperds wat in dig beboste gebiede voorkom, is gewoonlik groter as die wat in savannes of halfwoestyne aangetref word, terwyl luiperds in die Ooste se pelse oor die algemeen langer is as die wat in Afrika voorkom. Luiperds het 'n gemiddelde skouerhoogte van 70 cm, kan tussen 50 en 90 kg weeg en is gemiddeld 3 m lank, waarvan byna 1 m deur die stert in beslag geneem word. In vergelyking met byvoorbeeld die jagluiperd (Aeinonyx jubatus) het die luiperd 'n groot kop, 'n dik nek en kort bene.
Lewenswyse
Die luiperd is ŉ alleenlopende nagdier. Luiperds wat in gebiede woon waar hulle nie bedreig word nie, sal egter gedurende die dag ook jag. Andersins hou hulle bedags in bome of ander skuilplekke en jag snags.
Elsie van Broekhuizen
Openbare rol
Elsie van Broekhuizen se rol in die openbare lewe het eers met die uitbreek van die 1914-rebellie begin. Sy het die vroue van Pretoria georganiseer om hulp te verleen aan die gevange Rebellieleiers. Sy het ook 'n leidende rol gespeel in die organisasie van die vrouebetoging van 1915, en was een van die vroue wat die petisie aan die goewerneur-generaal oorhandig het, vir die vrylating van die rebellieleiers. Haar man het aktief aan die Rebellie deelgeneem, is gevang en het 18 maande in die Johannesburgse fort deurgebring. Uit hierdie beweging het die Vroue- Nasionale Party voortgevloei, waarvan sy een van die stigters was. Van dié tyd tot die samesmelting van die Vroue- en Manne-NP was se presidente van die Vroue- Nasionale Party van Transvaal, asook later van die Federale Raad. Vanaf die samesmelting was sy adjunkvoorsitter van die Nasionale Party van Transvaal en lid van die Federale Raad.
Luiperd
Lewenswyse
Die luiperd se aanval is altyd onverwags. Wanneer hy nie sy prooi uit 'n boom bespring of by ŉ watergat inwag nie, bekruip hy hom met sy pens laag op die grand totdat hy naby genoeg is om die prooi te bespring. Die luiperd byt dadelik die prooi se slagare af, maar soms is die trefslag van die sprong hard genoeg om die prooi dood te maak. Luiperds het blykbaar 'n voorkeur vir warm bloed, maar die ingewande bly onaangeraak.
Laingsburg Plaaslike Munisipaliteit
Die Laingsburg Plaaslike Munisipaliteit is een van die Plaaslike Munisipaliteite in die Sentraal Karoo-distriksmunisipaliteit in die Wes-Kaap, Suid-Afrika.
Luiperd
Voortplanting
Die luiperd hou gewoonlik by sy bepaalde gebied, maar gedurende paartyd oorvleuel die gebied van wyfies en hul welpies soms met die van die mannetjies. Vreemde mannetjies word egter nie in die gebied toegelaat nie en hewige gevegte vind soms tussen hulle plaas. Die welpies word na 'n dratyd van 93 tot 103 dae gebore.
Pelspatroon
Die pelspatroon wissel dikwels baie van subspesie na subspesie, maar ook van individu na individu wat in dieselfde habitatgebied voorkom. Die pelsrosette is byna altyd in rye al met die rug langs gerangskik. Op die bors en laer hals word dikwels aarbeivormige rosetvlekke gevind wat saamsmelt om 'n kraag of "halsband" te vorm.
James Callaghan
Hy was algemeen bekend as Jim Callaghan. Sy byname was Sunny Jim, Gentleman Jim, Lucky Jim of Big Jim.
Danger Point-vuurtoring
Bartolomeus Dias het Danger Point oorspronklik Ponte de Sao Brandao genoem toe hy dit op 16 Mei 1488 besoek het. Die naam Danger Point kom van die verraderlike rif en rotse onder die wateroppervlak wat dit uiters gevaarlik vir skepe maak wat naby die kus vaar.
Kring van Dorth
Kring van Dorth is ’n nedersetting in die munisipaliteit Lochem in die provinsie Gelderland in Nederland.
Stompneuspunt-vuurtoring
Hierdie ongewone vuurtoring is privaat gebou en later amptelik in gebruik geneem.
Albuliformes
Albuliformes is 'n vis-orde wat hoort tot die klas Actinopterygii.
Meetkunde
Meetkunde van posisie
Selfs in antieke tye het meetkundiges vrae bestudeer oor die relatiewe posisie en ruimtelike verhouding tussen meetkundige figure. Onder voorbeelde hiervan val: Ingeskrewe en omgeskrewe sirkels van veelhoeke en lyne wat keëlsnitte sny of raak. In die middeleeue word nuwe en meer gesofistikeerde vrae gevra: Wat is die maksimum hoeveelheid sfere wat gelyktydig raak aan 'n gegewe sfeer met dieselfde radius, sonder om mekaar te sny. Wat is die digste verpakking van identiese sfere in 'n sekere ruimte? Meeste van hierdie vrae het gehandel oor starre liggame, soos lyne en sfere. Projektiewe-, konveks- en diskrete meetkunde is sub-dissiplines van hedendaagse meetkunde wat hierdie en soortgelyke vrae ondersoek.
Euler het 'n nuwe weg gebaan in die meetkunde van posisie, deur om die metriese eienskappe meetkundige figure te ignoreer, en slegs te fokus op die fundamentele meetkundige struktuur voortgebring deur vorm alleen. Topologie, wat eers ontwikkel het as 'n sub-dissipline van meetkunde, maar later gegroei het tot 'n veld op sy eie, bestudeer vorms deur met die veronderstelling dat twee vorms ekwivalent geag word wanneer die een kontinu vervorm kan word na die ander.
Meetkunde na Euklides
Vir meer as twee duisend jaar na Euklides, terwyl die verskeidenheid van meetkundige vrae en oplossings verbreed het, het die basiese begrip van ruimte grootliks onveranderd gebly. Die dominansie van Euklidiese meetkunde is egter omvergewerp deur die rewolusionêre ontdekking van nie-Euklidiese meetkunde in die werk van Gauss (wat nooit gepubliseer het nie), Bolai en Lobachevsky wie gedemonstreer het dat Euklidiese meetkunde slegs één moontlikheid is vir die ontwikkeling van meetkunde. 'n Breë visie vir die vak van meetkunde is toe gestel deur Riemann in sy inhuldigingrede: 'Oor die hipoteses waarop meetkunde gebaseer is'. Riemann se nuwe idees was later noodsaaklik as die wiskundige grondslag van Einstein se algemene relatiwiteitsteorie en Riemannse meetkunde, wat gebruik word om baie algemene ruimtes waarbinne die konsep van lengte gedefinieer kan word te bestudeer, is die staatmaker van moderne meetkunde.
Jin-dinastie (1115-1234)
Die Jin-dinastie (ou Afrikaanse spelling: Tsjin; 1115–1234), amptelik die Groot Jin (Chinees: 大金, Dà Jīn), is gestig deur die Wanyan-clan van die Jurge-volk, wat die voorouers van die Mantsjoe-volk was wat sowat 500 jaar later die Qing-dinastie gestig het. Die naam Kin word soms gebruik om dit te onderskei van die vroeëre Jìn-dinastie van China waarvan die naam op dieselfde manier gespel word in die Latynse alfabet. Dit is ook bekend as die Jurgiese Dinastie.
Die Jurgiese stamme is verenig deur die hoofman en later eerste Jin-keiser, Wanyan Aguda (keiser Taizu), wat die Khitans se Liao-dinastie verower het. Tydens die bewind van Aguda se opvolger het die Jin oorlog verklaar teen die Song-dinastie en ’n groot deel van Noord-China verower. Die Song het na suid van die Yangtzerivier gevlug.
Bethelsdorp
Geskiedenis
Tydens die vorige politieke bedeling was Bethelsdorp 'n township, byna eksklusief bewoon deur mense van bruin kleur (sg. Kleurlinge). Hierna verander die demografie effens omrede die einde van Apartheid in Suid-Afrika in 1994. Bewoning, werk en handeldryf is nou vryelik oop vir alle rasse in die dorp.
Milnerton-vuurtoring
Die 21 meter hoë silindriese betontoring is wit geverf. Dit is op 10 Maart 1960 in gebruik geneem. Die kort stukkie kus tussen Groenpunt en Milnerton het meer skepe geëis as enige ander deel van Suid-Afrika se kuslyn: meer as 150 skepe het hier vergaan.
Ettie Bierman
Publikasies
1977
1978
1991
1993
1996
Indium
Gebruike
Die eerste grootskaalse gebruik van indium was om die laers in hoë-werkverrigting vliegtuigenjins te bedek tydens die Tweede Wêreldoorlog. Daarna het produksie van die element stadig toegeneem soos nuwe toepassings gevind is in laagsmeltende legerings, soldeersels en in die elektronika. In die 1950's is klein balletjies daarvan gebruik as die emitters en kollektors van PNP legeringvoegvlak transistors. In die middel en laat 1980's het die ontwikkeling van halfgeleiers en indiumtinoksied dun films vir vloeistofkristal vertooneenhede baie belangstelling verwek. Teen 1992 het dunfilmtoepassings die grootste eindgebruiker van indium geword.
Verspreiding en verbruik
duimnael|links|Buigsame Indiumdraad Indium is 61ste op die lys van volopste elemente in die Aarde se kors teen ongeveer 0.25 dpm, wat beteken dat dit drie keer meer volop is as silwer wat teen konsentrasies van 0.075 dpm voorkom. Tot en met 1924 is slegs omtrent 'n gram van indium geïsoleer. Indium word vervaardig uit die residu van die verwerking van sinkertse maar kan ook in yster-, lood- en koperertse aangetref word. Kanada is die voorste vervaardiger van indium. Die Teck Cominco raffinadery in Trail, Brits Columbia is die grootste enkele bron met 'n produksie van 32 500 kg in 2005, 41 800 in 2004 en 36 100 kg in 2003.
Kepler-1625
Eienskappe
Kepler-1625 is ’n taamlik groot ster soortgelyk aan die Son. Sy radius is 1,79 keer die Son s’n, maar sy massa is net sowat 1,079 sonmassas. Sy temperatuur is sowat 5 548 K, effens koeler as die Son. Dié parameters dui daarop dat Kepler-1625 ’n geel subreus naby die einde van sy bestaan kan wees. Die ster het ’n hoë metaalinhoud van +0,12 dex (in vergelyking met die Son s’n van 0,00) en is meer as 3 900 ligjare van hier.
Beaufort-Wes Plaaslike Munisipaliteit
Nedersettings
Nedersettings in die munisipaliteit:
Eta Aquilae
Eienskappe
Eta Aquilae se massa is sowat 9 keer dié van die Son, sy radius is 66 keer en sy ligsterkte 11 474 soveel.
Nicolas Sarkozy
Nicolas Sarkozy (uitgesproke as [nikɔˈla saʁkɔˈzi]) (Parys, 28 Januarie 1955), met volle naam Nicolas Pál Stéphane Sárközy de Nagy-Bocsa, was die president van Frankryk vanaf 16 Mei 2007 tot 15 Mei 2012.
Nicolas Sarkozy is die seun van 'n adellike Hongaarse immigrant en 'n Griekse moeder. Sarkozy het na sy studies in Politieke Wetenskappe en Publieke Reg 'n loopbaan as advokaat begin. Sedert 28 November 2004 is hy die voorsitter van Frankryk se grootste konserwatief-burgerlike party Union pour un Mouvement Populaire (UMP), wat in 1976 onder die naam Rassemblement pour la République (RPR) deur Jacques Chirac gestig is.
Franse presidentsverkiesing in 2007
In die eerste stemming van die Franse presidentsverkiesing op 21 en 22 April 2007 het Sarkozy met 31,18 persent van die uitgebragte stemme die beste resultaat behaal. Sy teenstander in die herstemming op 6 Mei was die Sosialistiese kandidaat Ségolène Royal (25,87 persent), wat hy uiteindelik met 53 persent van die uitgebragte stemme geklop het. Royal het self 43 persent van die stemme op haar verenig.
Burgemeester
Van 1983 tot 2002 was hy burgemeester van Neuilly-sur-Seine.
Orogeen
'n Orogeen is 'n geologiese gebeurtenis waarby 'n gebergte gevorm word.
C.W. du Toit
Ds. Charles Wijnand du Toit (Daljosafat, Paarl, Kaapkolonie, 21 Februarie 1842 – Johannesburg, Suid-Afrika, 12 Februarie 1932) was predikant in die Nederduitsch Hervormde Kerk.
Jin-dinastie (265-420)
Die Jin-dinastie (Vereenvoudigde Chinees: 晋朝; Tradisionele Chinees: 晉朝; pinyin: Jìn Cháo; Wade–Giles: Chin⁴-ch'ao², IPA: [tɕîn tʂʰɑ̌ʊ]) was ’n Chinese dinastie wat van 265 tot 420 n.C. bestaan het. Daar was twee hooftydperke in die dinastie se geskiedenis: die Westelike Jin (西晉, 265–316) en Oostelike Jin (東晉, 317–420).
Seweweekspoortpiek
Die Seweweekspoortpiek is in die Klein-Swartberg in die Wes-Kaap, Suid-Afrika. Die piek is 2325 m hoog, die hoogste punt in die Wes-Kaap. Die Seweweekspoort is daar naby.
Montréal (kruisvaarderskasteel)
Geskiedenis
Die Ayyoebiede-sultaan het in reaksie hierop in 1187 die koninkryk aangeval, Jerusalem verower en in dieselfde jaar ook Montréal verower. Na bewering het die verdedigers van Montréal hul vroue en kinders in ruil vir kos verkoop en as gevolg van die gebrek aan sout blind geword. Vanweë 'n heuwel was die Moslem-veldheer Salah ad-Din nie in staat om belegmasjiene in te span nie sodat die kasteel twee jaar lank beleër is en eers in Mei 1189 geval het.
Invar
Invar, ook bekend as FeNi36, is 'n nikkel–yster legering opvallend vir sy uniek lae termiese uitsettingskoëffisiënt (CTE of α). Die naam Invar kom van die Engelse woord invariable, wat verwys na die relatiewe gebrek aan uitbreiding of inkrimping met temperatuurveranderings.
Kaap Columbine-vuurtoring
Kaap Columbine is genoem na die skuit Columbine wat in 1829 daar vergaan het.
PV Telescopii
PV Telescopii (ook bekend as HD 168476) is ’n B-tipe ekstreme waterstofster in die sterrebeeld Teleskoop. Dit is ook die prototipe van die klas veranderlike sterre met die naam PV Telescopii-veranderlikes.
Hulle is moontlik post-AGB-sterre met swak waterstoflyne en sterker helium- en koolstoflyne. Hul periodes wissel van ’n paar uur tot ’n paar jaar. Sommige navorsers glo hierdie onwaarskynlike sterre is dalk die gevolg van die samesmelting van witdwerge.
Normandië
Normandië (Frans: Normandie, [nɔʁ.mɑ̃.di], Normandies: Normaundie) is 'n région en historiese provinsie in die noordweste van Frankryk, wat van die riviervlaktes van die Seine (Haute-Normandie) tot by die skiereiland Cotentin (Basse-Normandie) en die Kanaaleilande strek. Hoewel die vasteland deel uitmaak van die Franse Republiek, is die Kanaaleilande sedert die middeleeue 'n Britse kroongebied.
Sequoia Capital
Sequoia Capital is 'n Amerikaanse waagkapitaalfirma. Die firma het sy hoofkwartier in Menlo Park, Kalifornië, en fokus hoofsaaklik op die tegnologiebedryf Dit ondersteun maatskappye wat nou $ 1,4 biljoen dollar aan die gekombineerde aandelemarkwaarde beheer. Sequoia bestuur veelvuldige beleggingsfondse, insluitend fondse spesifiek vir Indië en Suidoos-Asië, Israel en die Volksrepubliek China. Die firma het kantore in Menlo Park, Singapoer, Bengaluru, Mumbai, Nieu-Delhi, Hongkong, Sjanghai, Beijing en Tel Aviv.
Baba Jaga
Etimologie
Die naam Baba Jaga bestaan uit twee elemente. Baba beteken "ouma" of "ou vrou" in die meeste Slawiese tale. Jaga is ’n verkleinwoord van die Slawiese naam Jadwiga, hoewel etimoloë soms verskil oor waar die naam vandaan kom.
Volksverhale
In die volksverhaal Wasilissa die Mooie, wat opgeteken is deur Aleksander Afanasjef (Narodnije Roesskije skazki, vol. 4, 1862), word aan die meisie drie onmoontlike take gegee wat sy uitvoer met behulp van ’n towerpop wat haar ma vir haar gegee het. Wasilissa word na Baba Jaga gestuur en word deur haar gevange geneem, maar die heks se bediendes – ’n kat, ’n hond, ’n hek en ’n boom – help haar ontsnap omdat sy vriendelik met hulle was. Op die ou end word Baba Jaga in ’n kraai verander. Net so word prins Iwan in Die dood van Kosjtsjei die Onsterflike gehelp deur diere wie se lewe hy gespaar het.
Vlag van Afghanistan
Geskiedenis
Na die omverwerping van die Khalq-faksie deur die Parcham-faksie is die vlag weer verander. Die omverwerping het in Desember 1979 plaasgevind. Die nuwe leierskap het die swart, rooi en groen driekleur heringestel om die verlede, bloedvergieting vir onafhanklikheid en die Islamitiese geloof onderskeidelik voor te stel. ’n Nuwe seël is ontwerp met ’n opkomende son (’n verwysing na die vorige naam, Khorasan, wat “Land van die Opkomende Son” beteken), ’n kansel en ’n boek (waarskynlik die Kommunistiese Manifes of Das Kapital van Karl Marx), linte in die nasionale kleure, ’n rat vir die industrie en ’n rooi ster vir kommunisme.
In 1992 het die vlag weer verander deurdat die rat in die seël geskuif is, die rooi ster en die boek verwyder is en die groen agtergrond gebuig is om die horison voor te stel. Vir ’n kort wyle in 1992 was die land bekend as die Islamitiese Staat Afghanistan. Hierdie staat het ’n groen, wit en swart horisontale driekleur gebruik met die Takbir “Allahoe Akhbar” (in Arabies) in die boonste groen baan en die Sjahada in die middelste wit baan. Hierdie vlag was die eerste wat nie die rooi kleur van nasionalisme en stamgebondenheid bevat het nie sedert 1928. Na die ontbinding van die tussentydse regering het die vlag wéér verander. Die Afghaanse seël is weer teruggebring, hierdie keer in goud en met die woorde “دا افغانستان اسلامی دولت” (Islamitiese Staat Afghanistan) in die onderste deel van die seël.
Achtkarspelen
Plekke
Grootste is Buitenpost (administratiewe setel), Harkema, Kootstertille en Surhuisterveen.
Normandië
Die Skandinawiese invalle
Tussen 790 en 800 het die Noormanne hulle eerste strooptogte langs die kusgebiede van die westelike Gallië onderneem, en onder die heerskappy van Lodewyk die Vrome (814-840) het hulle vir die eerste keer stede in die huidige Normandië aangeval. Die inval van 841 het groot skade in Rouen en Jumièges berokken. Net soos by hulle eerste strooptog op die Britse kloostereiland Lindisfarne teen die einde van die 8ste eeu het die Wikings hulle op sagte teikens soos kloosters toegespits. Die Skandinawiërs het hulle teikens meesal tydens die somer aangeval, om daarna met hulle prooi na die noorde terug te keer en daar te oorwinter. Met die ekspedisie van 845 het hulle die Seine rivier-op geseil en Parys geplunder.
Die vermenging van Skandinawiese elemente met die inheemse bevolking het aan die beginpunt van die ontwikkeling van die magtigste feodale staat in Europa gestaan. Met hulle dinamisme en hulle uitstekende tegniese vernuf, veral op die gebied van die skeepsbou, was hulle in staat om vervolgens Engeland, Suid-Italië, Sisilië en tydens die kruistogte ook die Levant te verower.
Pous Johannes II
Biografie
Pous Johannes II was 'n Romein van geboorte met die naam Mercurius, die seun van Projectus. Hy was die eerste pous wat by sy inwyding sy naam verander het, wat later gebruiklik geword het. Die rede daarvoor was dat sy regte naam verwys het na 'n Romeinse god en dat hy nie as Pous na 'n heidense God vernoem wou wees nie. Op 2 Januarie 533 volg hy Pous Bonifatius II op en regeer tot sy dood op 8 Mei 535. Hy word opgevolg deur Pous Agapetus I. Die naam ‘Johannes’ beteken 'God is genadig'.
Jan Hendrik Hofmeyr de Waal
Drama
Sy eerste kreatiewe arbeid is op toneelgebied, maar ten spyte van 'n relatief groot produksie op hierdie gebied is daar van veel diepgang nie sprake nie. Daar is weinig karakterontwikkeling en die karakters is tipies óf edel óf skurke, terwyl die onwaarskynlike intrige gewoonlik ook nie oortuig nie.
Sequoia Capital
In 2015 is Michael Moritz, voorsitter van Sequoia, in 'n onderhoud gevra oor die gebrek aan vroue in vennote wat Sequoia belê. Moritz het aangevoer dat daar min gekwalifiseerde vroulike kandidate was, omdat Amerikaanse vroue 'geneig is om nie die wetenskappe te studeer as hulle 11 of 12 is nie', en gesê dat Sequoia nie "ons standaarde sal verlaag" om vroue te huur nie. Na die kritiek op die kommentaar van Moritz, het Sequoia in 2016 Jess Lee aangestel as die eerste vroulike beleggingsvennoot in die firma se 44-jarige geskiedenis.